stanford-oval/wikipedia huggingface dataset:
Teenage Mutant Ninja Turtles: Turtles in Time Re-Shelled

| Teenage Mutant Ninja Turtles: Turtles in Time Re-Shelled |
| --- | --- |

Kehittäjä:  Ubisoft Singapore
Julkaisija:  Ubisoft Singapore
Jakelija:  Ubisoft Shanghai
Säveltäjä:  Jose Paz II
Pelisarja:  Teenage Mutant Ninja Turtles
Julkaistu:  Xbox Live Arcade 5. elokuuta 2009 PlayStation Network 10. syyskuuta 2009
Lajityyppi:  Beat 'em up
Pelimuoto:  Yksinpeli, moninpeli
Ikäluokitus:  CERO: A ESRB: E10+ OFLC: PG PEGI: 12+
Alusta:  Xbox 360 (XBLA), PlayStation 3 (PSN)
Lisää peliartikkeleitaVideopelien teemasivulla
Infobox OK  : 
Teenage Mutant Ninja Turtles: Turtles in Time Re-Shelled on vuoden 2009 elokuussa julkaistu videopeli. Se on päivitetty versio alun perin vuonna 1991 Konamin julkaisemasta Teenage Mutant Ninja Turtles: Turtles in Time -pelistä. Ubisoftin kehittämä ja julkaisema peli on ladattavissa Xbox 360:lle Xbox Live Arcadesta ja PlayStation 3:lle PlayStation Networkista.
Äänirooleissa

| 0 | 1 | 2 |
| --- | --- | --- |
|  Michael Sinterniklaas  | … |  Leonardo, Nahkapää, kuuluttaja   |
|  Wayne Grayson  | … |  Michelangelo, Metallipää, Krang   |
|  Frank Frankson  | … |  Raphael, Cement Man, Jalkaninja   |
|  Sam Riegel  | … |  Donatello, Baxter Stockman, Jalkaninja   |
|  Veronica Taylor  | … |  April O'Neil   |
|  Scottie Ray  | … |  Silppuri, kivisotilas   |
Charlotte Lewis

| Charlotte Staples Lewis |
| --- | --- |

Näyttelijä(t):  Rebecca Mader
Ensiesiintyminen:  Todettu menehtyneiksi
Viimeinen esiintyminen:  Loppu
Keskeiset jaksot:  Todettu menehtyneiksi
Henkilötiedot
Koko nimi:  Charlotte Staples Lewis
Ammatti:  antropologisti
Asuinpaikka:  Essex, Englanti
Infobox OKVirheellinen NIMI-arvo: 
Tri. Charlotte Staples Lewis on kuvitteellinen hahmo ABC:n televisiosarjassa Lost, jossa häntä esittää Rebecca Mader. Charlotte esitellään neljännen tuotantokauden toisessa jaksossa antropologistiksi, joka on palkattu tehtävään saarelle, jolle Oceanic Airlinesin lento 815 putosi.
Charlotten nimi tulee C. S. Lewisistä, kuuluisasta kirjailijasta joka tunnetaan parhaiten Narnian tarinoiden kirjoittajana. Lostin tuottaja Damon Lindelof sanoi sen olevan ”tärkeä vihje paikoille, joihin sarjan neljäs tuotantokausi päättyisi”. Aluksi hahmon piti olla yhdysvaltalainen, mutta Maderin koe-esiintymisen jälkeen he muuttivat hahmon englantilaiseksi Maderin aksentin takia. Charlotten piti esiintyä vain kahdeksassa jaksossa, mutta vuosien 2007–2008 käsikirjoittajien lakon takia Charlotten rooli jatkui viidennelle kaudelle. Charlotten ja muiden Kahana-laivalla olleiden vastaanotto oli hyvä. Vaikka viimeisimpien jaksojen reaktiot olivatkin ristiriitaisempia, Maderin näyttelemistä kehuttiin.
Rooli sarjassa

Laivan vakoojana Michael sai selville, että Charlottella on kaksi siskoa, tämä syntyi Essexissä, Englannissa ja kasvoi Bromsgrovessa vanhempiensa Davidin sekä Jeanetten kanssa. Neljännen tuotantokauden viimeisessä jaksossa Charlotte kuitenkin kertoo etsivänsä paikkaa jossa syntyi. Charlotte kävi Kentin yliopistoa ja valmistui antropologistiksi Oxfordin yliopistosta. Tunisiassa ollessaan hän käy Saharassa ja löytää jääkarhun jäänteet, jolla on kaulassaan Dharma Initiativen logo. Charlotten on määrätty työskentelevän yhdessä Faradayn, Milesin ja Frankin kanssa ja etsimään saari, jolle Oceanicin lento 815 putosi. Matkalla hänet pakotetaan hyppäämään helikopterista salama osuessa siihen.
Charlotte saapuu saarelle 23. joulukuuta 2004, ja tapaa Locken sekä muita selviytyjiä, jotka uskovat laivan väen olevan vaarallisia. Hän kertoo olevansa saarella jotta voisi pelastaa heidät, mutta Locke ei usko. Myöhemmin Charlotte sanoo olevansa ryhmän jäsen, mutta kun kukaan ei halua etsiä muita ryhmän jäseniä, hänestä tulee kärsimätön ja hän aikoo lähteä etsimään heitä yksin, minkä vuoksi Ben ampumaan hänet. Charlotte pelastuu luotiliivin ansiosta, minkä jälkeen Ben paljastaa, että ryhmän oikea tehtävä on löytää tämä. Ryhmä lähtee parakeille, jossa he tapaavat muita Katen ja Sayidin sekä Milesin, jonka he haluavat vaihtaa Charlotteen. Samana yönä rannalla Charlotte testaa Faradayn muistia pelaamalla korttia, ja huomauttaa Faradayn kehittyneen muistamalla nyt kaksi kolmesta kortista. Sinä yönä Charlotte ja Faraday hiipivät Myrsky-asemalle ja neutralisoivat myrkkykaasun lähteen. Hakiessaan lääketieteellisiä tarvikkeita lääkintäasemalta, Jin huomaa Charlotten hymyilevän Jinin vaimon Sunin sanottua koreaksi, että Charlotte tietää Faradayn pitävän hänestä, koska hän on nainen. Jin kiristää Charlottea sanoen satuttavansa Faradayta, jollei tämä vie Sunia pois saarelta. Kun Faraday alkaa kuljettaa selviytyjiä laivalle, Charlotte suutelee Faradayta ja katsoo tämän lähtevän. Charlotte katoaa saaren ja sen muiden jäljelle jääneiden asukkaiden mukana, kun Ben ”siirtää” saaren uuteen paikkaan, jossa he alkavat siirtyä ajasta toiseen. Pian Charlotte alkaa kärsiä nenäverenvuodoista ja päänsäryistä, eikä enää muista äitinsä tyttönimeä. Yhden aikahypyn aikana Toiset sieppaavat Charlotten, Faradayn ja Milesin vuonna 1954, jolloin Faraday tunnustaa rakkautensa Charlottelle. Muutamien aikahyppyjen jälkeen Charlotten nenästä alkaa vuotaa verta yhä useammin ja lopulta hän pyörtyy. Charlotte paljastaa Faradaylle asuneensa saarella ollessaan lapsi osana Dharma Initiativea, ja että ”hullu mies”, jonka hän nyt tunnistaa Faradayksi, sanoi hänelle, että lähtiessään saarelta, hän ei saa tulla enää ikinä takaisin tai hän kuolisi. Pian sen jälkeen Charlotte kuolee Faradayn käsivarsille. Jaksossa Sijainen paljastuu, että Charlotten nimi oli kirjoitettu luolan seinään ja oli yliviivattu. Charlottea kuvasi numero 140. Majakan rattaassa Charlotten numero oli 104.
Rooli sarjassa > Vaihtoehtoinen aikajana

Vaihtoehtoisessa aikajanassa Charlotte työskentelee arkeologina tohtori Changille Los Angelesissa. Miles järjestää hänelle sokkotreffit Sawyerin kanssa. He keskustelevat työstään ja syövät yhdessä. Kaksikko päätyy sänkyyn keskenään. Charlotten etsiessään T-paitaa piirongin laatikosta, hän löytää vahingossa kansion, jossa on lehtileikkeitä Sawyerin vanhemmista ja vihjeitä Sawyerista. Sawyerin huomattua tämän, hän raivoissaan heittää Charlotten ulos asunnostaan. Myöhemmin Sawyerin mentyä Charlotten asunnolle pyytämään anteeksi, Charlotte sanoo Sawyerin tyrineen mahdollisuutensa ja sulkee oven. Myöhemmin Faraday kertoo Desmondille nähneensä Charlotten museossa ja rakastuneen tähän heti, aivan kuin hän olisi jo tuntenut tämän.
Kun Miles kertoo Sawyerille myös Charlotten tulevan konserttiin, Sawyer kieltäytyy kutsusta. Konsertissa Charlotte yrittää herätellä sammunutta Charlieta. Charlotte kohtaa Faradayn, joka esittelee itsensä Charlottelle. Charlotte seuraa Faradayn konserttia yleisöstä.
Hahmo

Näyttelijää etsittäessä Charlottea kuvailtiin ”kuumaksi, jotain-vuotiaaksi, varhaiskypsäksi, puheliaaksi ja hauskaksi… erittäin menestyneeksi akateemikoksi, joka osaa pitää huolta itsestään oikeassa maailmassa”. Hänellän on myös ”paljon tuhahdutettuja tunteita” pinnan alla. Lostin tuottajat kuvasivat häntä Indiana Jonesin naisvastineeksi. Charlottea esittävä Rebecca Mader kuvaili hahmoa ”tosi kovaksi”, ”sellaiseksi jota ei kiehdo kukaan” ja ”erittäin ärsyttäväksi, sarkastiseksi ja ämmämäiseksi”. Charlotte pitää eri kielistä ja geneologiasta, eikä pidä auktoriteettisista henkilöistä. Time-lehden mukaan Charlotte on ”kaikkein salamyhkäisin ja arveluttavimman tuntuinen koko joukosta”. Mader piti Charlotten ja Faradayn välisestä suhteesta. koska ”se on ainut kerta - tai yksi muutamasta kerrasta, jolloin yleisö saa nähdä pehmeämmän puolen Charlottesta, jolloin hän ei ole vain arveluttava”.
Hahmo > Tuotanto

Naomin laskeuduttua saarelle kolmannella tuotantokaudella tuottajat alkoivat suunnitella muita samalla laivalla olleita. He halusivat uusien hahmojen olevan tutkijoita, jotka olisivat kiinnostuneita saaren löytämisestä henkilökohtaisista syistä. Tuottajat päättivät luoda jonkun, joka olisi kiinnostunut hävinneestä sivilisaatiosta, esimerkiksi antropologistin tai arkeologin, koska se olisi hyödyllinen sarjan suunnan kannalta. Kristen Bellille tarjottiin roolia Charlottena, mutta hän valitsi mieluummin Heroes-sarjan Elle Bishopin roolin. Tuottajat valitsivat englantilaisen näyttelijän Rebecca Maderin, koska ”hän voitti heidät puolelleen charmillaan, läsnäolollaan ja karismallaan”. Koe-esiintymisen aikana tuottajat pyysivät Maderia lukemaan käsikirjoituksen englantilaisella aksentilla. Damon Lindelofin mukaan tämä ”avasi toisen ulottuvuuden hahmoon, jota tuottajat eivät olleet nähneet”, joten Charlotten kansalaisuus vaihdettiin amerikkalisesta englantilaiseen.
Koe-esiintymisten aikana tuottajat keksivät valeotoksia, jotta he voisivat pitää uusien hahmojen henkilöllisyyden salassa. Maderin koe-esiintyminen oli valetakauma, ja hän oli pettynyt ettei sitä käytetty sarjassa. Mader katsoi kaikki Lostin jaksot muutaman viikon aikana ennen aloittamistaan sarjassa työskentelyä. Alun perin hahmon piti olla sarjassa vain kahdeksan jakson ajan, mutta kirjoittajien lakon takia hänen hahmonsa olikin vielä viidennelläkin kaudella, ja hahmo esiintyi yhteensä 20 jaksossa. Mader itse ei tiennyt hahmon taustasta jakson Todettu menehtyneiksi takauman lisäksi, sanoen samalla: ”Tunnen olevani melkein samalla ’istuimella’ kuin katsojat.”
Kolme jaksoa Charlotten kuoleman jälkeen Faraday näkee nuoren Charlotten vuodessa 1974. Tämä aiheutti ristiriitaa, koska jaksossa Todettu menehtyneiksi Charlotten syntymäajaksi kerrotaan 2. heinäkuuta 1979. Tuottajat Damon Lindelof ja Carlton Cuse selittivät virallisessa Lost Audio Podcastissa, että Mader vaihtoi Charlotten ikää, ettei tämän tarvitsisi esittää jotakuta 35-vuotiasta. Mader kuitenkin kertoi Facebook-sivuillaan, että aikajanan täsmäämättömyys oli tuottajien vika, ja ettei hän ole iloinen siitä, että häntä syytetään asiasta. Lindelof ja Cuse selvensivät, että virhe oli heidän ja pahoittelivat Maderin syyttämistä. Toinen Lostin tuottaja Greggory Nations on huomauttanut, että Mader on kahdeksan vuotta nuorempi kuin Charlotten piti alun perin olla, joten hän ehdotti Charlotten syntymäpäivän muuttamista Maderin syntymäpäiväksi, tajuamatta muutoksen merkitystä seuraavaan kauteen.
Alex Rousseau

|  |
| --- | --- |
Näyttelijä(t):  Tania Raymonde
Ensiesiintyminen:  Toisen kasvattama
Viimeinen esiintyminen:  Syy kuolla
Henkilötiedot
Alexandra ”Alex” Rousseau on kuvitteellinen hahmo televisiosarjassa Lost. Häntä näyttelee Tania Raymonde.
Ennen onnettomuutta

Alexin vanhemmat Robert ja Danielle haaksirikkoutuivat saarelle tiiminsä kanssa 16 vuotta ennen Oceanic Airlinesin lennon 815 onnettomuutta. Rousseau alkaa luulla tiiminsä sairastuneen ja hän tappaa heidät, mukaan lukien miehensä Robertin. Myöhemmin Danielle synnyttää tyttärensä ja nimeää tämän Alexandraksi. Samana yönä nuori Ben ja Ethan määrätään tappamaan Rousseau ja Alex. Ben ei kuitenkaan pysty tappamaan Alexia vaan varastaa tämän Daniellelta. Ben säästää Daniellen hengen, mutta varoittaa tätä yrittämästä hakea tytärtään takaisin. Ben adoptoi Alexin ja kasvattaa tämän omana tyttärenään.
Onnettomuuden jälkeen

16 vuotta myöhemmin Alex tapaa raskaana olevan Clairen, jonka Ethan on kaapannut lääkintäasemalle. Alex kertoo Clairelle Toisten tappavan Clairen otettuaan tämän lapsen ensin. Alex tainnuttaa Clairen ja jättää tämän viidakkoon.
Kun Jack, Kate ja Sawyer ovat Toisten vankeina, Alex yrittää vapauttaa heidät, mutta epäonnistuu Dannyn uhkailtua häntä. Myöhemmin Alex onnistuu vapauttamaan heidät yhdessä poikaystävänsä Karlin kanssa. Danny yrittää estää heitä, mutta Juliet ampuu hänet. Juliet vaatii Alexia jäämään, mutta päästää muut menemään. Alex onnistuu vapauttamaan Jackin sellistään ja estämään Julietin teloituksen.
Alex palaa Benin leikkauksen jälkeen takaisin pääsaarelle muiden kanssa. Hän yllättyy kun Sayid ja osa selviytyneistä saapuvat pelastamaan Jackia. Danielle näkee ensimmäistä kertaa tyttärensä 16 vuoteen.
Locken räjäytettyä sukellusveneen Toiset lähtevät parakeilta ja suuntaavat Temppelille Locken kanssa. Alex lähestyy Lockea ja antaa tälle pistoolin sanoen tämän tarvitsevan sitä, jos tämä aikoo lähestyä Jacobia. Benin palattua yksin ja palautettuaan aseen Alexille, hän paljastaa suunnitelmansa hakea kaikki raskaana olevat naiset selviytyneiden leiristä. Alex pakenee viidakkoon, jossa hän kohtaa Karlin ja käskee tätä varoittamaan selviytyneitä.
Ben yrittää lähestyä selviytyneitä Alex mukanaan. Matkalla Ben selittää Alexille erottaneensa hänet tarkoituksella Karlista, ettei Alex tulisi raskaaksi. Kohdattuaan selviytyneet Ben tunnustaa Alexille Daniellen olevan hänen äitinsä.
Alex liittyy äitinsä kanssa Locken ryhmään. Myöhemmin Ben lähettää Alexin äitinsä ja Karlin kanssa Temppelille turvaan. Matkalla Keamyn ryhmä väijyttää heidät ja ampuu Karlin sekä Daniellen. Alex varoittaa Beniä vaarasta soittamalla tälle salaisen koodin. Keamy yrittää saada Benin antautumaan kiristämällä tätä Alexin hengellä. Ben yrittää uskotella Keamylle, ettei Alex merkitse hänelle mitään ja ettei hän välitä Alexista, minkä seurauksena Alex luulee Benin puhuvan totta, ja Keamy ampuu Alexin. Ennen lähtöään parakeilta Ben hyvästelee Alexin tunteikkaasti. Myöhemmin Richard kertoo Benille haudanneensa Alexin Benin lähdettyä parakeilta.
Kuolemansa jälkeen Alex ilmestyy Benille Temppelillä savuhirviön tuomittua Benin. Alex varoittaa Beniä satuttamasta Lockea ja käskee tämän totella Lockea joka asiassa. Myöhemmin paljastuu että tämä Alex oli Musta-asuinen mies.
Onnettomuuden jälkeen > Vaihtoehtoinen aikajana

Vaihtoehtoisessa aikajanassa Alex opiskelee Kalifornian korkeakoulussa. Hän on historiakerhon jäsen ja Benin tähtioppilas. Eräänä iltana Alex pistäytyy Benin asunnolla kysyen miksei tämä tullut kerhon tapaamiseen. Alex pyytää Beniä järjestämään hänelle yksityisopetusta historiasta, mihin Ben suostuu. Kirjastossa Alex kertoo Benille yrittävänsä päästä Yalen yliopistoon saadakseen paremman elämän äidilleen. Benin tarjouduttua kirjoittamaan suosituskirjeen Alex selittää tarvitsevansa rehtorin suosituksen asiaan. Alex paljastaa Benille rehtorin suhteen koulun terveydenhoitajan kanssa. Benin yritettyä saada rehtori eroamaan, tämä uhkaa tuhota Alexin elämän jos Ben puhuisi asiasta. Myöhemmin Alex kertoo Benille rehtorin suositelleen häntä Yaleen. Alex kiittää rehtoria suosituksesta Benin läsnä ollessa.
Desmondin pahoinpideltyä Benin, Alex huomaa Benin vammat ja sanoo ettei Benin pidä ajaa autoa. Alex tarjoaa Benille kyytiä kotiin äitinsä kanssa. Alex pyytää myös Beniä heille syömään. Myöhemmin Danielle kertoo Benille Alexin pitävän Beniä isähahmonaan.
Alex ei ollut mukana kirkossa selviytyneiden kanssa. Hän luultavasti siirtyi eteenpäin myöhemmin Benin ja äitinsä kanssa.
Onnibus

| Onnibus |
| --- | --- |

Tunnuslause:  Nopea. Halpa. Luotettava.
Yritysmuoto:  osakeyhtiö
Perustettu:  2011
Toimitusjohtaja:  Joona Hurmerinta
Puheenjohtaja:  Henrik Mikkola
Avainhenkilöt:  Lauri Helke, Petteri Rantala
Kotipaikka:  Helsinki, pääkonttori: Tampere
Toiminta-alue:  Suomi
Toimiala:  matkustajaliikenne
Tuotteet:  linja-autojen kaukoliikenne
Liikevaihto:  30,3 milj. € (4/2017–3/2018) 
Nettotulos:  +0,1 milj. € (4/2017–3/2018) 
Henkilöstö:  305 (3/2017) 
Omistaja:  Koiviston Auto
Kotisivu:  www.onnibus.com
Infobox OKVirheellinen NIMI-arvo: 
Onnibussin kaksikerroksinen linja-auto Helsingin ja Turun välisellä moottoritiellä linjalla F1 matkalla Helsingistä Turkuun.
Onnibus (yrityksen käyttämä kirjoitusasu OnniBus.com)  on suomalainen linja-autoliikennöitsijä, jonka Pekka Möttö ja Lauri Helke perustivat vuonna 2011. Onnibussin liikennöinnin aloitus perustui Suomen joukkoliikenteen sääntelyn purkuun. Hallituksen puheenjohtajana on ollut lokakuusta 2018 alkaen Antti Norrlin. Yhtiö myytiin lokakuussa 2018 Koiviston Auto Oy:lle, myyjinä muun muassa suurin omistaja brittiläisen Brian Souterin sijoitusyhtiö Souter Investment. Myöhemmin CapMan on ostanut Koiviston Auton.
Onnibus-konseptissa paikat ovat kysyntäperäisesti hinnoiteltuja ja liikennöinti tapahtuu pääsääntöisesti korkeakapasiteettisilla kaksikerroslinja-autoilla suorinta ja nopeinta reittiä kaupunkikeskustojen välillä. Edullisuuden mahdollistaa linja-autojen hyvä täyttöaste ja Internet pääasiallisena myyntikanavana.
Kaksikerroksisten Onnibussien verkostoa täydentää tiheämpi OnniBus FLEX, joka tarkoittaa Koiviston Auton uudelleenbrändättyjä pikavuoroja. Onnibussin liput voi ostaa Internetin lisäksi R-kioskeista.
Historia > Toiminnan taustaa

EU-asetuksen 1370/2007 ja siihen perustuvan Suomen uuden joukkoliikennelain perustella Suomen bussiliikennemarkkinat vapautuvat vaiheittain vuosikymmeniä kestäneestä sääntelystä. Uudessa joukkoliikennelaissa bussiyhtiöiden vanhat linjaliikenneluvat on muutettu siirtymäajan liikennöintisopimuksiksi, jotka päättyivät vaiheittain vuoteen 2019 mennessä. Käytännössä kaupunkiliikenteessä muutokset tapahtuivat suurelta osin 1.7.2014, kun taas kaukoliikenteessä vanhojen lupien suoja poistui useissa vaiheissa pääasiassa 1.7.2014–3.12.2019 välisenä aikana. Poikkeuksena tästä muutamilla reiteillä vanhat luvat lakkasivat jo aiemmin, kuten Tampere–Pori-väli kokonaan 31.12.2011 ja Jyväskylä–Vaasa kesällä 2012. Muutoksen seurauksena kaupunkimainen liikenne järjestetään viranomaisvetoisesti eli PSA-malleilla (brutto- tai nettokustannuskilpailutuksena), kun taas kaukoliikenne järjestetään markkinaehtoisesti eli reittiliikennelupamallilla.
Historia > Kaukoliikenne

Onnibus aloitti liikennöinnin omalla kalustollaan Tampere–Pori-reitillä 1. tammikuuta 2012. Onnibus-nimi alkoi kehittymään useamman linja-autoliikennöitsijän muodostamaksi markkinointiyhteenliittymäksi. Liikenneverkosto laajeni liittämällä olemassa olevia linjoja osaksi Onnibussin toimintaa, kuten Lapin matkojen yhteydessä Keskimatkat Oy:n liittyessä osaksi Onnibussia.
Markkinointiyhteistyö kuitenkin hajosi toukokuussa 2014, kun yhteistyökumppanit aloittivat toiminnan OnniExpressin nimissä. Samaan aikaan Onnibus tiedotti laajentavansa toimintaa ja vaihtavansa nimensä OnniBus.comiksi. Tämä liittyi yhtiön ulkomaisen yhteistyökumppanin kanssa tehtyyn uuteen strategiaan.
Onnibus ja OnniExpress ajautuivat nimiriitaan ja tekivät valituksia ja rikosilmoituksia toistensa toiminnasta. Nimiriidassa OnniBus.com sai tehtyä sovinnon marraskuussa 2014 Oulun Onnikka Oy:n kanssa, mutta muiden yhtiöiden osalta tilanne jäi edelleen kiistanalaiseksi. Marraskuussa 2015 Keskimatkat Oy lopetti OnniExpress-nimen käytön markkinoinnissa ja tilalle otettiin uusi nimi PoriExpress. Markkinaoikeus antoi nimikiistaan ratkaisunsa huhtikuussa 2016. Markkinaoikeus kielsi kolmelta OnniExpressin perustajajäseneltä nimen käytön markkinoinnissaan ja velvoitti yhtiöt maksamaan OnniBus.comille yhteisvastuullisesti tavaramerkkioikeuden loukkauksesta aiheutuneesta vahingosta yhteensä 40 000 euroa.
Joulukuussa 2015 OnniBus.com osti OnniExpressistä irtautuneen Åbus-halpabussibrändin Leiniön Liikenne Oy:ltä.
OnniBus.com oli vuoden 2017 alussa Kampin kaukoliikenneterminaalin suurin liikennöitsijä matkustajamäärällä mitattuna.
Vuosina 2013–2014 Onnibus julkaisi asiakaslehti Onnikasta. Se ilmestyi yhteensä viisi kertaa.
Helmikuussa 2024 Onnibus osti Väinö Paunu Oy:n kaukoliikennetoiminnot. Kaupan myötä Paunulta siirtyi Onnibusille yhteensä 13 autoa, 14 kuljettajaa ja kaksi asentajaa.
Historia > Kaupunkiliikenne

Kaupunkiliikenteessä oli vuonna 2013 suuri määrä kilpailutuksia, joiden kohteena olleet liikennöintisopimukset alkoivat 1.7.2014. Onnibus osallistui kaupunkiliikenteen kilpailutuksiin Seinäjoella, Tampereen seudulla (linja 25, Pirkkala, Lempäälä-Kangasala, Nokia), Turussa, Jyväskylässä, Oulussa, Joensuussa ja Lahdessa. Onnibus voitti Tampereen linjan 25 ja valtaosan Jyväskylän paikallisliikenteestä.
Tampereella Onnibus aloitti kaupungin sisäisen linjan 25 liikennöinnin alkaen 12. elokuuta 2013. Sopimuksen arvo oli yli kahdeksan miljoonaa euroa.
Jyväskylän seudun joukkoliikenne kilpailutettiin syksyllä 2013. Viiteen osaan jaettu tarjouskilpailu päättyi neljässä tapauksessa Onnibus Oy:n voittoon. Sopimuksen arvon arvioitiin optioineen olevan kymmenessä vuodessa noin 100 miljoonaa euroa.
Souterin mukaantulon seurauksena Onnibus päätti keskittyä kaukoliikenteeseen. Yhtiö ilmoitti luopuvansa kaupunkiliikenteestä myyden paikallisliikenteen Koiviston Auto -konsernin emoyhtiö Metsäpietilä Oy:lle huhtikuussa 2014. Koska kunnallisia hankintasopimuksia ei voi siirtää kolmannelle osapuolelle, toimintojen siirto tapahtui seuraavasti: Onnibus Oy:n osakkaat myivät yhtiön koko osakekannan Metsäpietilä Oy:lle, joka muutti yhtiön nimen Kalevan Liikenne Oy:ksi. Ennen kauppaa Onnibus Oy oli myynyt kaukoliikennetoimintansa ja Onnibus-nimen Pileus Oy:lle, jonka omistajina olivat Onnibus Oy:n vanhojen omistajien lisäksi Souter Investments. Pileus Oy muutti nimensä OnniBus.com Oy:ksi toukokuussa 2014.
Tampereen ja Jyväskylän paikallisliikennetoiminnot siirtyivät Koiviston Auto -yhtiöille: Jyväskylän liikenne Jyväskylän Liikenne Oy:lle ja Tampereen liikenne Kalevan Liikenne Oy:lle, 1.7.2014 alkaen. Kalevan Liikenne Oy sulautui sittemmin Satakunnan Liikenne Oy:hyn.
Talous

Onnibussin taloudellisuus on tilinpäätöstietojen mukaan kehittynyt heinäkuusta 2013 alkaen seuraavasti:
| Tilikausi | Kauden pituus | Liikevaihto  milj>  € | Tulos  milj>  € | Lähteet |
| --- | --- | --- | --- | --- |
| 7/2013–12/2014 | 18 kk | 6,7 | -1,1 |  |
| 1–3/2015 | 3 kk | 3,7 | -0,3 |  |
| 4/2015–3/2016 | 12 kk | 24,0 | +0,4 |  |
| 4/2016–3/2017 | 12 kk | 30,4 | -2,7 |  |
| 4/2017–3/2018 | 12 kk | 30,3 | +0,1 |  |
| 4–12/2018 | 9 kk | 25,0 | - |  |
Reitistö > Nykyiset reitit

Nykymallinen reitistö otettiin käyttöön 1. heinäkuuta 2014. Reittien linjanumeroissa M tarkoittaa Onnibus Mega -vuoroa ja F tarkoittaa Onnibus Flex -vuoroa. Ennen Onnibus Flexiä ja vuotta 2019 ajettiin linjatunnuksella F = Finland kaikkia Onnibus.com-vuoroja valtatienumerointia mukaillen.
Onnibus Mega -vuoroja ajetaan kaksikerroksisilla linja-autoilla, ja ne erottuvat edullisella hinnoittelullaan. Onnibus Flex -vuorojen palvelutaso on korkeampi, ja niiden verkosto on tiheämpi.
Reitistö > Nykyiset reitit > Onnibus Mega

M1: Helsinki – Turku – Naantali
M2: Helsinki – Huittinen – Pori
M3: Helsinki – Hämeenlinna – Tampere
M3: Helsinki – Tampere – Seinäjoki
M4: Helsinki – Jyväskylä – Oulu – Rovaniemi
M5: Helsinki – Mikkeli – Kuopio -(toukokuusta 2024 Oulu)
M6: Helsinki – Kouvola – Lappeenranta – Joensuu
M7: Helsinki – Kotka
M8: Helsinki – Turku – Rauma – Pori – Vaasa – Kokkola – Oulu
M9: Turku – Tampere – Jyväskylä – Kuopio
M11: Tampere – Pori – Rauma
M12: Tampere – Lahti – Kouvola – Kotka
M13: Helsinki – Jyväskylä – Kokkola
M14: Helsinki – Lahti – Mikkeli – Juva – Savonlinna
M23: Helsinki – Mikkeli – Joensuu
Reitistö > Nykyiset reitit > OnniBus Flex

F9: Turku – Tampere – Jyväskylä
F11: Turku – Rauma – Pori – Tampere
F12: Tampere – Lahti – Kotka
F20: Helsinki – Forssa – Huitinen – Pori
F21: Turku – Yläne – Säkylä – Eura – Pori
F22: Rauma – Huittinen
F25: Turku – Huittinen – Tampere
F25: Rauma – Pori
F28: Turku – Rauma – Pori
F28: Turku – Rauma – Pori – Vaasa
F42: Rovaniemi – Ivalo
F43: Rovaniemi – Enontekiö – Kilpisjärvi
F54: Kuopio – Oulu
Reitistö > Nykyiset reitit > Talvikauden lisäreitit

M4-SKI: Helsinki – Jyväskylä – Oulu – Ylläs – Levi
M9-SKI: Tampere – Jyväskylä – Kuopio – Kajaani-Kuusamo – Ruka